2005E0355 — LV — 01.12.2005 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:

No

▼B

PADOMES VIENOTĀ RĪCĪBA 2005/355/KĀDP

(2005. gada 2. maijs)

par Eiropas Savienības konsultāciju un palīdzības misiju saistībā ar drošības sektora reformu Kongo Demokrātiskajā Republikā (KDR)

Par misijas statusu notiks apspriešanās ar KDR valdību, kas vērsta uz to, lai nolīgumu par EUPOL “Kinshasa” misijas statusu piemērotu misijai un tās personālam,

1. pants

Misija

1. Ar šo Eiropas Savienība izveido konsultāciju un palīdzības misiju saistībā ar drošības sektora reformu Kongo Demokrātiskajā Republikā (KDR), dēvētu par EUSEC RD Congo, lai sniegtu ieguldījumu bruņoto spēku veiksmīgā integrācijā KDR. Misijai jāsniedz konsultācijas un palīdzība Kongo iestādēm, kas ir kompetentas drošības jomā, cenšoties sekmēt politiku, kas ir saderīga ar cilvēktiesībām un starptautiskajiem tiesību aktiem cilvēktiesību jomā, demokrātijas normām un labu valsts pārvaldi, pārskatāmību un tiesiskuma ievērošanu.

2. Misija darbojas saskaņā ar mērķiem un citiem noteikumiem, kas iekļauti 2. pantā izklāstītajā pamatuzdevumā.

2. pants

Pamatuzdevums

Misijas pamatuzdevums ir ciešā sadarbībā un koordinācijā ar pārējiem starptautiskās sabiedrības dalībniekiem sniegt konkrētu atbalstu Kongo bruņoto spēku integrācijai un labai pārvaldībai drošības jomā, kā tas noteikts pamatkoncepcijā, tostarp identificējot dažādus projektus un iespējas un sniedzot ieguldījumu to izstrādāšanā, kurus Eiropas Savienība un/vai tās dalībvalstis varētu nolemt atbalstīt šajā jomā.

▼M1

Saistībā ar pirmajā daļā aprakstīto pamatuzdevumu misijas sastāvā īsteno tehniskās palīdzības projektu saistībā ar Aizsardzības ministrijas maksājumu sistēmas modernizāciju KDR, turpmāk tekstā – maksājumu sistēmas projekts, lai īstenotu uzdevumus, kas definēti projekta pamatkoncepcijā.

▼B

3. pants

Misijas struktūra

Misijas struktūra ir šāda:

▼M1

c) darba grupa, kura atbildīga par maksājumu sistēmas projektu un kuras sastāvā ir:

▼B

4. pants

Sagatavošanas posms

1. Padomes Ģenerālsekretariāts, kam palīdz misijas vadītājs, izstrādā misijas īstenošanas plānu.

2. Īstenošanas plānu un misijas uzsākšanu apstiprina Padome.

5. pants

Misijas vadītājs

1. Ar šo ģenerāli Pierre Michel JOANA ieceļ par misijas vadītāju. Misijas vadītājs nodrošina misijas ikdienas darbu un ir atbildīgs par personālu un disciplīnas jautājumiem.

2. Misijas vadītājs noslēdz līgumu ar Komisiju.

3. Visi misijas eksperti paliek dalībvalsts vai kompetentās ES iestādes pakļautībā, pilda tiem uzticētos uzdevumus un darbojas misijas interesēs. Gan misijas laikā, gan pēc tās ekspertiem ir jāievēro vislielākā piesardzība attiecībā uz visiem faktiem un informāciju, kas saistās ar misiju.

6. pants

Personāls

1. Misijas ekspertus norīko dalībvalstis un ES iestādes. Katra dalībvalsts vai iestāde sedz izmaksas, kas saistītas ar tās norīkotajiem ekspertiem, izņemot misijas vadītāju, tostarp algas, medicīniskās aprūpes izdevumus, ceļa izdevumus, kas rodas, ceļojot uz KDR un no tās, un pabalstus, kas nav dienas nauda vai mājokļa pabalsti.

2. Misija pēc vajadzības pieņem darbā starptautisko civilo personālu un vietējo personālu uz līguma pamata.

7. pants

Vadības ķēde

Misijai ir vienota vadības ķēde:

8. pants

Politiskā kontrole un stratēģiskā virzība

1. PDK veic misijas politisku kontroli un stratēģisku virzību Padomes pārraudzībā. Ar šo Padome pilnvaro PDK pieņemt attiecīgos lēmumus saskaņā ar Līguma 25. pantu. Šis pilnvarojums ietver pilnvaras grozīt īstenošanas plānu un vadības ķēdi. Tas arī piešķir vajadzīgās pilnvaras, lai pieņemtu turpmākus lēmumus par misijas vadītāja iecelšanu. Lēmumu pieņemšanas pilnvaras attiecībā uz misijas mērķiem un pabeigšanu paliek Padomei, kam palīdz ĢS/AP.

2. ESĪP misijas vadītājam sniedz vajadzīgās politiskās norādes attiecībā uz viņa darbību vietējā līmenī.

3. PDK regulāri ziņo Padomei, ņemot vērā ESĪP ziņojumus.

4. PDK no misijas vadītāja regulāri saņem ziņojumus par misijas gaitu. Vajadzības gadījumā PDK uz savām sanāksmēm var uzaicināt misijas vadītāju.

▼M1

8.a pants

Trešo valstu līdzdalība maksājumu sistēmas projektā

1. Neskarot ES lēmumu pieņemšanas autonomiju un tās vienoto iestāžu sistēmu, var aicināt trešās valstis piedalīties maksājumu sistēmas projektā, ja tās sedz izmaksas, kas saistītas ar to norīkoto personālu, tostarp algas, augsta riska apdrošināšanu, pabalstus un ceļa izdevumus, kuri rodas, ceļojot uz KDR un no tās, un vajadzības gadījumā piedalās projekta darbības izmaksu segšanā.

2. Tām trešām valstīm, kas piedalās projektā, ir tādas pašas tiesības un pienākumi attiecībā uz projekta ikdienas vadību kā ES dalībvalstīm.

3. Ar šo Padome pilnvaro PDK pieņemt attiecīgos lēmumus par līdzdalības ierosinājumu pieņemšanu un izveidot Atbalstītāju komiteju.

4. Precīzus noteikumus par trešo valstu līdzdalību iekļauj nolīgumā, ko noslēdz saskaņā ar Līguma 24. pantā paredzēto procedūru. Ģenerālsekretārs/Augstais pārstāvis, kas palīdz prezidentvalstij, var tās vārdā pārrunāt šādus noteikumus. Ja ES un trešā valsts ir noslēgušas nolīgumu, ar ko nosaka kārtību attiecīgās trešās valsts līdzdalībai ES krīzes pārvarēšanas operācijās, šāda nolīguma noteikumus piemēro saistībā ar šo projektu.

▼B

9. pants

Finanšu noteikumi

1. Misijas izdevumiem paredzētais bāzes finansējums ir EUR 1 600 000.

2. Attiecībā uz izdevumiem, ko finansē no 1. punktā norādītās summas, piemēro šādus noteikumus:

3. Finanšu noteikumos ievēro misijas operatīvās vajadzības, tostarp ekipējuma saderības prasības.

▼M1

9.a pants

Īpaši finanšu noteikumi, kas attiecas uz maksājumu sistēmas projektu

1. Laikposmā līdz 2006. gada 15. februārim piemēro šādus noteikumus:

Izdevumus, kas pārsniedz minēto apjomu, cita starpā sedz no šādiem ieguldījumiem:

a) ar maksājumu sistēmas projektu saistītos operatīvos izdevumus sedz vienīgi no pielikumā minēto dalībvalstu ieguldījumiem, katrai iemaksājot pielikumā minēto summu. Finanšu atsauces summa ir EUR 900 000.

b) neskarot misijas civilo dabu un pielikumā minētās dalībvalstis, kas sniedz ieguldījumu, šīs kopējās nostājas vajadzībām saistībā ar ieguldījumu lūgumu un atbilstošo līdzekļu savākšanu, pārvaldību, izmantošanu un kontroli un nepieciešamajiem administratīvajiem pasākumiem var izmantot atbilstošos administratīvos resursus no mehānisma, kas noteikts ar Lēmumu 2004/197/KĀDP ( 4 ), izņēmuma kārtā – līdz 2006. gada 15. februārim un no 2006. gada 16. februāra – ņemot vērā to, ka projektu finansēs saskaņā ar 2. pantu. Šā mehānisma budžets netiks skarts;